Komisijos reglamentas (EB) Nr. 787/2003
2003 m. gegužės 8 d.
iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo, ir nukrypstantis nuo to reglamento
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 29 straipsnio 1 dalį,
kadangi:
(1) Komisijos reglamentas (EB) Nr. 2535/2001 [3] su paskutiniais pakeitimais, padarytais Reglamentu (EB) Nr. 2302/2002 [4], nustato, inter alia, išsamias importo tvarkos, numatytos Bendrijos ir jos valstybių narių bei tam tikrų Vidurio ir Rytų Europos šalių Europos sutartyse, taikymo pieno ir pieno produktams taisykles. Siekiant įgyvendinti nuolaidas, numatytas Tarybos sprendimuose 2003/263/EB [5], 2003/298/EB [6] ir 2003/299/EB [7] dėl protokolų, koreguojančių Europos sutarčių, kuriomis steigiama Europos Bendrijų ir jų valstybių narių bei Lenkijos Respublikos, Čekijos Respublikos ir Slovakijos Respublikos asociacija, prekybos aspektus, sudarymo turėtų būti atidarytos naujos importo tarifinės kvotos, o kai kurios esančios kvotos turėtų būti padidintos.
(2) Kadangi Reglamente (EB) Nr. 2535/2001 numatytos importo kvotos yra paprastai atidaromos tik liepos 1 d. ir sausio 1 d., reikėtų numatyti naują laikotarpį nuo 2003 m. gegužės 1 d. iki 25 d., per kurį būtų galima pateikti importo licencijos paraiškas, ir nuo to reglamento 6, 12, 14 ir 16 straipsnių leidžiančią nukrypti nuostatą.
(3) Siekiant atsižvelgti į šalių derybų dėl naujų abipusių žemės ūkio nuolaidų rezultatus, Tarybos sprendimu 2003/18/EB [8], patvirtinusiu Protokolą, koreguojantį Europos sutarties, steigiančios Europos Bendrijų ir jų valstybių narių bei Rumunijos asociaciją, prekybosaspektus, buvo panaikintas Reglamentas (EB) Nr. 2435/2000. Dėl to Reglamente (EB) Nr. 2535/2001 nuorodos į minėtą reglamentą turėtų būti pakeistos.
(4) Tarybos reglamentas (EB) Nr. 2286/2002 [9], kuris nustato tvarką, taikomą žemės ūkio produktams ir prekėms, pagamintoms perdirbant Afrikos, Karibų jūros ir Ramiojo vandenyno valstybių (AKR valstybių) kilmės žemės ūkio produktus, panaikino Reglamentą (EB) Nr. 1706/98. Dėl to Reglamente (EB) Nr. 2535/2001 nuorodos į minėtą reglamentą turėtų būti pakeistos.
(5) Reglamento (EB) Nr. 2535/2001 12 straipsnio pirma pastraipa nustato, kad kiekvienas importuotojas dėl tos pačios kvotos gali paduoti tik po vieną licencijos paraišką. Išimtis daroma Čekijos Respublikos ir Slovakijos kilmės produktų kvotoms, kurių numeriai yra identiški, nes anksčiau šios dvi šalys buvo viena šalis. Nuo 2003 m. gegužės 1 d. šių dviejų šalių kvotų numeriai turi skirtis. Taigi minėta išimtis turėtų būti panaikinta.
(6) 2003 m. vasario 18 d. Tarybos reglamentas (EB) Nr. 312/2003, įgyvendinantis Bendrijai skirtas tarifines nuostatas, nustatytas Sutartyje, steigiančioje Europos bendrijos ir jos valstybių narių bei Čilės Respublikos asociaciją [10], numato, kad kvota Nr. 09.1924 turi būti tvarkoma laikantis "pirmas atėjai, pirmas gavai" principo pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [11], su paskutiniais pakeitimais, padarytais Komisijos reglamentu (EB) Nr. 444/2003 [12], 308a-308c straipsnius. Turėtų būti nustatyta importo licencijų išdavimo tvarka tais atvejais, kai kvotos tvarkomos tokiu būdu.
(7) Reikėtų atitinkamai iš dalies pakeisti Reglamentą (EB) Nr. 2535/2001.
(8) Kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2535/2001 iš dalies keičiamas taip:
1. 5 straipsnio b ir c punktai iš dalies keičiami taip:
"b) Tarybos reglamentuose (EB) Nr. 1151/2002 [13], (EB) Nr. 1361/2002 [14], (EB) Nr. 1362/2002 [15] ir (EB) Nr. 1408/2002 [16] bei Tarybos sprendimuose 2003/18/EB [17], 2003/263/EB [18], 2003/298/EB [19] ir 2003/299/EB [20] numatytomis kvotomis;
c) Tarybos reglamente (EB) Nr. 2286/2002 [21] numatytomis kvotomis;".
2. 12 straipsnio pirmos pastraipos antras sakinys išbraukiamas.
3. 2 antraštinėje dalyje įterpiamas Ia skyrius:
"IA SKYRIUS PRODUKTŲ IMPORTAS LAIKANTIS PAGAL REGLAMENTO (EEB) Nr. 2454/93 308a-308c STRAIPSNIUS TVARKOMŲ KVOTŲ
19a straipsnis
1. Taikant Tarybos reglamente (EB) Nr. 312/2003 [*] OL L 46, 2003 2 20, p. 1. numatytą ir šio reglamento VIIa priede nurodytą kvotą, taikomi Reglamento (EEB) Nr. 2454/93 308a-308c straipsniai.
2. Nepažeidžiant Reglamento (EB) Nr. 1291/2000 II antraštinės dalies, importuoti produktus laikantis 1 dalyje nurodytų kvotų leidžiama tik pateikus importo licenciją.
3. Reglamento (EB) Nr. 1291/2000 15 straipsnio 2 dalyje nurodytos garantijos dydis - 10 EUR už 100 kg neto produktų.
Licencijos paraiškos ir licencijos 16 langelyje įrašomas aštuonių skaitmenų KN kodas. Licencija galioja tik taip pažymėtiems produktams.
Licencijos galioja nuo jų faktinio išdavimo dienos, kaip apibrėžta Reglamento (EB) Nr. 1291/2000 23 straipsnio 2 dalyje, iki trečio paskesnio mėnesio galo.
Licencijos išduodamos ne vėliau kaip kitą darbo dieną po paraiškos padavimo dienos.
4. Sumažinta muito norma taikoma tik tuo atveju, jei pateikiamas pagal Sutarties su Čilės Respublika III priedą išduotas kilmės įrodymas."
.
4. 20 straipsnio 1 dalies a punktas pakeičiamas taip:
"a) Reglamente (EB) Nr. 2286/2002;".
5. I priedas iš dalies keičiamas taip:
a) I.B dalies 1, 2 ir 3 punktai pakeičiami šio reglamento I priedo tekstu;
b) I.C dalis pakeičiama šio reglamento II priedo tekstu.
6. II priedo II.A dalis pakeičiama šio reglamento III priedo tekstu.
7. Šio reglamento IV priede pateiktas priedas įterpiamas kaip VIIa priedas.
2 straipsnis
2003 m. gegužės 1 d. atidarytoms kvotoms, nurodytoms Reglamento (EB) Nr. 2535/2001 su pakeitimais, padarytais šiuo reglamentu, I priedo B dalies 1, 2 ir 3 punktuose, taikomos šios taisyklės:
1. Nepaisant Reglamento (EB) Nr. 2535/2001 6 straipsnio ir 14 straipsnio 1 dalies, importo licencijos paraiškos gali būti pateikiamos nuo 2003 m. gegužės 1 d. iki 25 d.
Licencijos paraiškose prašoma skirti ne daugiau kaip 10 % 2003 m. gegužės 1 d. atidarytos kvotos kiekio ir ne mažiau kaip 10 tonų.
2. Nepaisant Reglamento (EB) Nr. 2535/2001 12 straipsnio, importuotojai, padavę importo licencijos paraiškas per paraiškų pateikimo laikotarpį, trunkantį nuo 2003 m. sausio 1 d. iki 10 d., pagal šį reglamentą dėl minėtos kvotos gali pateikti kitą paraišką.
3. Reglamento (EB) Nr. 2535/2001 16 straipsnio 3 dalies antra pastraipa netaikoma.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gegužės 8 d.